
	Targed 1
	Parhau i ddatblygu agwedd feirniadol drwyddi draw, gan gynnig y farn gyferbyniol pryd bynnag y bo modd gan ystyried goblygiadau'r hyn a ysgrifennwyd drwy ddadansoddi a gwerthuso'n feirniadol yn gyson. 

	Targed 2
	Edrycha eto ar ganllawiau cyfeirnodi Harvard y brifysgol wrth gyfeirnodi - rhestr gyfeirnodi (e.e. angen rhoi'r flwyddyn mewn cromfachau, teitl llyfr mewn italig, nodi man cyhoeddi llyf




Dylunio a chynnal astudiaeth ymchwil ar raddfa fach, a gwerthuso'n feirniadol effaith offer ymchwil a ddewiswyd, a’r data, ar y dysgwr ac ar eich ymarfer proffesiynol.
Cyflwyniad:
Yn ystod y pum wythnos diwethaf rwyf wedi derbyn y cyfle i ddylunio a chynnal astudiaeth ymchwil ar raddfa fechan yn fy ysgol PAP 2. Yn ystod y cyfnod yma rwyf wedi ymchwilio i mewn i wahanol offer ymchwil ac wedi cael y cyfle i archwilio data. Roedd yn fraint i gael y cyfle i gynnal y prosiect ymchwil yma gan fod modd i ymchwil addysgol herio a newid polisi addysgol (Bourke, Loveridge 2017).  Bwriadaf yn ystod yr aseiniad yma cyflwyno’r offer ymchwil defnyddiais, gwerthuso effeithlonrwydd yr offer yma yn ogystal a dadansoddi’r data llwyddais gasglu yn ystod y diwrnod ymchwil. Mae’r prosiect yn ffocysu ar asesu ar gyfer dysgu(Aagd). Mae Aagd wedi dod yn rhan ganolog a hanfodol o fewn Cwricwlwm Cymru (Llywodraeth Cymru, 2017). Mae Aagd yn un or deuddeg egwyddor addysgegol golygir felly wrth gynllunio gwersi dylid athrawon ceisio defnyddio a chynnwys strategaethau Aagd. Mae mwyafrif o athrawon ledled Cymru yn defnyddio ystod eang o strategaethau Aagd gwahanol er mwyn “helpu dysgwyr i ddeall sut beth yw rhagoriaeth a sut gallant ddatblygu eu gwaith eu hunain i gyrraedd y lefel honno” (Estyn, 2018, tud 1). Yn ystod yr aseiniad yma bwriadaf ffocysu ar un strategaeth Aagd benodol sef cwestiynu. Dewisais ffocysu ar y strategaeth benodol yma gan fod athrawon yn defnyddio’r strategaeth yma yn ddyddiol a rhai ohonynt efallai heb hyd yn oed sylweddoli, oherwydd y defnydd eang o’r strategaeth bydd yn cynnig data cynhwysfar yw dadansoddi. Am y rhesymau yma penderfynais ar y cwestiwn ymchwil “Beth yw barn staff a dysgwyr ar ddefnyddio cwestiynu fel strategaeth asesu ar gyfer dysgu?” Er mwyn ceisio ateb y cwestiwn ymchwil penderfynais gynnal cyfweliad gyda rhai o’r disgyblion yn fy nosbarth a dosbarthu holiadur ar lein i’r staff yn fy ysgol ymchwil gan ddefnyddio “Agwedd Mosaig”. Gobeithiaf wrth gynnal yr astudiaeth yma bod modd i mi wella addysgeg fy hun gan fod gwaith ymchwil yn ymwneud â gwella addysgu drwy edrych ar beth sy'n digwydd yn yr ystafell ddosbarth neu ystyried ffyrdd newydd o'i wneud (Austin, 2016).  Rwy’n rhagweld bydd pob cyfranogwyr yn cytuno bod y strategaeth Aagd o gwestiynu yn gallu cael ei ddefnyddio i fesur cynnydd ac yn hyrwyddo datblygiad. 
Adolygiad Llenyddiaeth: 
Yn ystod yr adran yma bwriadaf fynd mewn i fanylder ar Aagd fel maes yn ogystal ag edrych yn benodol ar y strategaeth o gwestiynu gan ffocysu ar fuddiannau a chyfyngiadau defnyddio’r strategaeth yma. Dywed Gershon (2013) bod Aagd yn syml ac felly yn effeithiol. Mae Aagd yn cynnwys tri pheth casglu gwybodaeth gan ddisgyblion ar beth maent wedi eu dysgu, helpu disgyblion i ddeall beth maent wedi dysgu am ac yn olaf rhoi adborth er mwyn sicrhau bod y disgyblion yn gwybod beth aeth yn dda a sut mae modd gwella. Golyga hyn felly bod angen i’r athro ar disgybl gweithio llaw yn llaw gyda’i gilydd er mwyn sicrhau datblygiad o fewn yr ystafell ddosbarth. Cytuna Black a Wiliam (1998) gyda’r ddadl yma gan ddweud mai dysgu rhyngweithiol rhwng yr athro ar disgybl yw’r ffordd orau o ddysgu. Mae Aagd yn cael i ddefnyddio er mwyn asesu disgyblion ar ba wybodaeth maent yn gwybod yn barod a ble mae’r bylchau yn y dysgu. Mae’r strategaethau yn cael eu defnyddio er mwyn helpu disgyblion i ddatblygu a cynyddu eu dealltwriaeth o bynciau penodol, nid yw Aagd yn cael i ddefnyddio er mwyn barnu disgyblion ond yn hytrach mae’n cael i ddefnyddio fel dywed yr athro Donaldson “i lywio dysgu” (Senedd Cymru, 2021, tud 1). Cytuna Coe, Rauch, Kime a Singleton (2020) bod hyn yn hollbwysig gan bod plant yn dysgu yn well ac yn cyrraedd safonau uwch mewn amgylchedd sydd yn hybu ac yn cefnogi dysgu yn hytrach nac un sy’n dinistrio hunan hyder.
Mae Aagd wedi cael i rannu mewn i bedair egwyddor sef rhannu meini prawf llwyddiant, cwestiynau/ansawdd y cwestiynu, ansawdd yr adborth a hunan asesu/asesu cyfoedion. Allan o’r pedair egwyddor yma byddaf yn ffocysu ac yn gwerthuso yn feirniadol un egwyddor yn benodol sef cwestiynu. Mae cwestiynu wedi cael eu defnyddio yn aml dros y flynyddoedd gan nifer o athrawon ledled Cymru, mae’n ffordd syml iawn o asesu cynnydd disgyblion ar eu llwybr dysgu. Cryfder amlwg cwestiynu yw bod modd ei defnyddio er mwyn sgaffaldio dysgu. Golyga cwestiynu bod cyfleoedd ar gael i blant ail ymweld â gwybodaeth cyn symud ymlaen i ddysgu gwybodaeth newydd golyga hyn felly nid yw disgyblion yn cael i orlwytho gyda gwybodaeth newydd. Cytuna’r seicolegydd Vygotsky bod hyn yn gryfder gan fod modd i  sgaffaldio “hyrwyddo datblygiad yn ogystal â chaffael mwy o wybodaeth” (Siencyn, 2008, tud 142).  Dywed Sherrington (2018) bod angen cwestiynu yn ystod gwersi  gan fod cwestiynu yn caniatau ir athrawon i gael adborth or disgyblion ar ba mor llwyddiannus maent wedi bod yn sicrhau dysgu o’u haddysgu. Mae hyn yn hollol allweddol gan heb yr adborth yma bydd addysgwyr methu gwybod os mae’r strategaethau maent yn defnyddio gyda’r disgyblion yn gweithio neu beidio er mwyn sicrhau cynnydd (Hattie, Timperley, 2007). Cytuna Rosenshine bod hyn yn holl bwysig gan ddweud “teachers need feedback in order to gauge how successful they have been in securing learning from their teaching” (Rosenshine, 2012, tud 16). Er bod cwestiynu yn caniatau i ddisgyblion i wybod os bod eu atebion yn gywir neu beidio mae hefyd yn caniatau iddynt i glywed syniadau eu cyd ddisgyblion sydd efallai yn wahanol i’w syniadau nhw (Chiles, 2020). Mae hyn yn gryfder enfawr gan fod modd i ddisgyblion casglu syniadau gwahanol wrth wrando ar eu cyd ddisgyblion. Dywed Slavin (2016) bod modd i blant ateb cwestiynau ar lafar yn ogystal a yn ysgrifenedig. Mae hyn unwaith eto yn gryfder enfawr enwedig i ddisgyblion prin eu hyder sydd yn ofn ateb ar lafar gan fod dal modd asesu’r disgyblion trwy ofyn iddynt i ateb y cwestiwn yn ysgrifenedig.
Serch y cryfderau yma, wrth ymchwilio i mewn i gwestiynu mae nifer o wendidau wedi dod i’r amlwg. Noda Aubrey a Alison (2022) bod cwestiynu dosbarth cyfan yn golygu bydd rhai disgyblion yn y dosbarth yn anweledig gan yr un disgyblion sydd yn ateb y cwestiynau trwy’r amser. Golygir hyn felly nid oes modd asesu’r disgyblion sydd ddim yn ateb felly mae modd dadlau a yw’r strategaeth yn effeithiol felly?  Serch hyn mae modd goresgyn y gwendid yma trwy osod rheol lle does dim modd i ddisgyblion  rhoi eu dwylo i fyny a’r athrawon sydd yn dewis disgyblion penodol i ateb. Serch hyn anghytuna Smith (2014) gyda hyn gan ddweud bod gosod rheol lle nid oes modd i blant rhoi eu dwylo i fyny yn cyfyngu rhai plant yn ogystal bydd rhai disgyblion yn ofn rhoi eu dwylo i fyny yn y dyfodol i ofyn am help gan fydd rhai yn credu nid oes hawl gennynt i roi eu dwylo i fyny. Yn ogystal dywed Llywodraeth Cymru (2010) nid yw athrawon yn rhoi digon o amser i ddisgyblion i ateb cwestiynau. Os nad yw athrawon yn cael ateb o fewn amser penodol maent yn dueddol o addasu’r cwestiwn neu ateb y cwestiwn ei hunain. Mae hyn yn wendid mawr gan nid yw disgyblion yn derbyn chwarae teg wrth ateb cwestiynau. Unwaith eto wrth wneud hyn mae athrawon yn colli cyfle arall i asesu eu disgyblion.  Er hyn mae modd dadlau a yw’r ffynhonell wybodaeth yma yn ddibynadwy gan gafodd ei ysgrifennu nol yn 2010 ac mae amseroedd wedi newid ers hyn ac efallai bod athrawon erbyn nawr yn rhoi digon o amser i ddisgyblion i ateb cwestiynau.
Felly i grynhoi wrth edrych ar y safbwyntiau yma mae angen bod y ofalus wrth ddefnyddio cwestiynu ar lawr y dosbarth. Er bod nifer o gryfderau amlwg yn perthyn i’r strategaeth mae nifer o wendidau hefyd yn cyfyngu ei effeithlonrwydd.
Methadoleg:
Bwriedir trafod y fethodoleg ac egwyddorion moeseg yn ystod yr adran hon. Defnyddiwyd amrywiaeth o ddulliau ymchwil er mwyn ateb y cwestiwn ymchwil a seliwyd pob un ohonynt ar agwedd pragmatiaidd o ddull Mosaic Clark (2005). Mae’r Agwedd Mosaig yn cyfuno offer ymchwil traddodiadol a chyfranogol er mwyn archwilio profiadau a gwrando ar safbwyntiau (Clark, Kingsley, 2017). Damcaniaethwyr megis Reggio Emelia (2022) sydd wedi ysbrydoli’r dull Mosaig. Roedd ei ddamcaniaeth ef yn ffocysu ar sut bod plant yn weithgar a gallant fynegi eu syniadau a’u diddordebau mewn sawl ffordd. Mae hyn yn gryfder mawr gan fod ymchwil gan Mills (1998) yn dangos bod plant llawer mwy onest yn cyfranogi mewn gwaith ymchwil nac oedolion. Fodd bynnag un o wendidau amlwg defnyddio’r Agwedd Mosaig yw bod y dull yn cymryd llawer o amser i’w wneud. Dywed Clark (2017) er mwyn cael argraff fanwl o bersepectif pobl ifanc mae angen defnyddio ystod helaeth o offer ymchwil ac mae hyn yn cymryd llawer o amser i’w wneud yn gywir. Nid yw un neu ddau offeryn ymchwil yn ddigon er mwyn casglu tystiolaeth ymchwil fanwl a dibynadwy.
Er mwyn casglu data ar gyfer ceisio ateb y cwestiwn ymchwil penderfynwyd defnyddio holiadur. Defnyddiais yr holiadur er mwyn ceisio darganfod beth oedd barn staff ar effeithlonrwydd cwestiynu fel strategaeth Aagd. Roedd wyth aelod o staff wedi cyfranogi. Mae holiaduron wedi cael eu defnyddio dros y flynyddoedd i gasglu nifer helaeth o ddata ymchwil. Cryfder holiadur yw bod modd ei ddosbarth i nifer o bobl. Serch hyn dywed Lambert (2019) er bod hyn yn gryfder nid yw’r data sydd yn cael eu casglu gan holiaduron yn fanwl iawn. Gweler enghraifft o hyn yn atodiad 6 gan fod 8 allan o 13 cwestiwn ddim yn caniatau i’r cyfranogwyr i fynd mewn i fanylder yn eu atebion.  Golyga hyn felly er fy mod wedi llwyddo i gasglu data nid yw’r data yn fanwl iawn. Mae modd goresgyn hyn trwy ofyn cwestiynau ble mae angen i’r cyfranogwyr ysgrifennu eu hymatebion golyga hyn felly bydd yr holiadur yn cymryd llawer mwy o amser i gwblhau. Er hyn gall hyn fod yn wendid hefyd gan efallai bydd cyfranogwyr yn colli diddordeb yn beth mae’r holiadur yn gofyn ac yn dechrau ateb cwestiynau heb feddwl, mae hyn felly yn bygwth dilysrwydd y data (Coe, Warning, Hedges, Ashley, 2021).  Serch hyn cryfder arall dywed Bell (2010)  sydd gan holiaduron yw bod modd egluro pwrpas yr ymchwil ar yr holiadur, golyga hyn felly gwell cydweithrediad gan y cyfranogwyr gan eu bod nhw yn gwybod yn union beth yw pwrpas y gwaith ymchwil. 
Yn ogystal defnyddiais cyfweliad. Penderfynais gynnal cyfweliad lled strwythuredig gyda rhai disgyblion yn fy nosbarth gan credaf roedd modd casglu data dilys trwy wneud hyn gan “young children can be quite demonstrative in expressing their views” (Czerniawski, Lofthouse, 2018, tud 46). Penderfynais gynnal cyfweliad grŵp, pâr a unigol er mwyn gweld sut byddai gwahanol disgyblion yn ymateb yn y sefyllfaoedd yma. Gwendid mawr cyfweliad grŵp fel dywed Cohen, Manion a Morrison (2017) yw rhai disgyblion yn penderfynu peidio ateb gan bod pobl arall yn y grŵp wedi ateb drostynt, gwelir enghreifftiau o hyn yn atodiad 7. Felly penderfynais cynnal cyfweliad unigol gyda disgybl yn fy nosbarth i weld os byddai hyn yn gweithio yn well ond unwaith eto roedd gwendid gan roedd y disgybl yn ofn ateb rhai o’r cwestiynau ac felly yn ateb rhai cwestiynau gyda “sain siwr” dywed Clark (2017) bod hyn yn digwydd gan bod disgyblion yn gallu teimlo yn ofnus mewn sefyllfaoedd un i un, gwelir hyn yn atodiad 7. Felly y ffordd orau o gynnal cyfweliad yn fy marn i oedd cynnal cyfweliad pâr gan nid oedd y disgyblion yn ofnus gan roedd ffrind yn yr ystafell ac roedd y ddau ohonynt yn cael cyfle i ateb, gwelir yn atodiad 7. Er mwyn cynnal cyfweliad llwyddiannus dywed Danby (2011) bod y perthynas rhwng y cyfwelydd ar cyfranogwyr yn holl bwysig, roeddwn yn ffodus iawn fy mod gyda perthynas da iawn gyda’r cyfranogwyr felly roedd modd i mi gasglu data yn rhwydd. Serch hyn mae modd cwestiynu a yw hyn yn wendid hefyd gan “If social involvement is too high bias may result” (Wellington, 2020, tud 149). Yn ogystal roedd modd i mi recordio’r cyfweliad gyda’r cyfranogwyr, roedd hyn yn gryfder enfawr gan roedd modd i mi ffocysu ar osgo corff y disgyblion a eu mynegiant wynebol yn lle ffocysu ar ysgrifennu nodiadau. Er hyn mae gwendidau yn gallu datblygu wrth recordio dywed Wellington (2018) megis plant yn teimlo gorbryder wrth wybod bod y cyfweliad yn cael eu recordio ac felly yn siarad am bethau sydd yn ddiwerth neu efallai yn ateb y cwestiwn yn seliedig ar beth mae’r cyfwelydd eisiau clywed. Her arall sydd yn ymddangos wrth gynnal cyfweliad dywed Denscombe (2014) yw bod y dadansoddiad yn cymryd llawer mwy o amser i’w wneud ac nid yw’r data yn cael eu dadansoddi yn syth felly mae modd cwestiynu a yw’r data dal i fod yn ddilys.
“Dylai pob cam o’r broses yn ystod gwaith ymchwil gael ei wneud mewn dull moesegol” (Llywodraeth Cymru, 2015, tud 1). Mae hyn yn sicrhau diogelwch a phreifathrwydd y cyfranogwyr. Yn ystod y gwaith ymchwil roeddwn yn dilyn canllawiau BERA (2018) er mwyn gwenud fy ngwaith ymchwil yn foesegol. Roedd yn bwysig i mi fy mod ddim yn gorfodi i unrhywun i gymryd rhan yn y gwaith ymchwil. Felly fel gwelir yn atodiad 6 roedd cyfle ar ddechrau’r holiadur i’r cyfranogwyr i roi caniatad os eu bod nhw eisiau bod yn rhan o’r gwaith ymchwil neu beidio. Cytuna’r AARE (1993) sef Australian association for research in education bod hi’n holl bwysig bod cyfranogwyr yn cael yn cyfle i ddewis os eu bod nhw eisiau bod yn rhan o’r gwaith ymchwil. Roeddwn hefyd yn cynnal gwaith ymchwil ar bobl dan 18 mlwydd oed ac yn ôl cod ymarfer moeseg ac integredd ymchwil PCYDDS (2022) nid yw’r bobl yma yn gallu rhoi caniatad i fod yn rhan o’r gwaith ymchwil felly er mwyn sicrhau fy mod yn ymddwyn yn foesegol roeddwn wedi gofyn am ganiatad o’r ysgol gwelir atodiad 2. Yn ogystal roeddwn wedi gofyn am eu cydsyniad ar ddechrau’r cyfweliad ac am eu cydsyniad parhaus yn ystod y cyfweliad gwelir atodiad 1 a 5. Roedd hyn yn sicrhau fy mod yn gwrando ar eu hawliau nhw gan fod erthygl 12 hawliau plant yn gweud “sicrhau bod pob plentyn sydd yn gallu ffurfio ei farn ei hun yr hawl i leisio’r farn honno’n ddirwystr ym mhob mater sy’n effeithio arno” (Comisiynydd Plant Cymru, 2024 tud 4). Yn ôl canllawiau BERA (2018) mae’n bwysig i sicrhau anhysbysrwydd a chyfrinachedd y cyfranogwyr felly er mwyn gwneud hyn nid oedd angen rhoi enw neu unrhyw wybodaeth bersonol i gwblhau’r holiadur, ac roeddwn yn sicrhau wrth gynnal y cyfweliad ac wrth ysgrifennu’r trawsgrifiad fy mod yn dileu unrhyw wybodaeth bersonol ac yn galw’r cyfranogwyr yn “Plentyn A…” gwelir hyn yn atodiad 1,4 a 7. Cytuna AERA (2011) sef American educational research association bod hyn yn hollbwysig gan ddweud bod angen i ymchwilwyr parchu hawliau, urddas a gwerth pob person.
Canlyniadau a Thrafodaeth:
Yn ystod yr adran hon bwriadaf drafod y data a gasglwyd yn ystod y diwrnod ymchwil a hefyd trafod effeithlonrwydd yr offer ymchwil. Yn ystod y diwrnod ymchwil cafwyd cyfuniad o ddata ansoddol a meintiol i’w casglu. Cafwyd data ansoddol i’w casglu yn ystod y cyfweliad, gwelir yn atodiad 4. Diffiniwyd data ansoddol gan yr NFER(2013) fel data sydd ddim yn seiliedig ar rif. Yna casglwyd cyfuniad o ddata ansoddol a meintiol sef fel dywed yr NFER(2013) data sy’n seiliedig ar rif wrth gynnal yr holiadur, gwelir yn atodiad 7. Roedd hyn yn gryfder gan roedd digon o ddata i’w ddadansoddi ond roedd hefyd  angen bod yn ofalus gan “large volumes of data can be a strength but without care it can start to overload the researcher” (Denscombe, 2014, tud 273).
Yn gyntaf bwriedir trafod canlyniadau’r holiadur. Wrth ddadansoddi data’r holiadur fe wnes i greu cyfres o graffiau i ddadansoddi’r data meintiol, gwelir enghreifftiau o rain yn atodiad 7. Cryfder o ddefnyddio data meintiol yn ôl Save the children (Dim dyddiad) yw bod data meintiol yn ffocysu ar ffeithiau yn unig, yn ogystal gallwn ddefnyddio ystadegau i grynhoi ein data, gan ddisgrifio patrymau, perthnasoedd a chysylltiadau. Defnyddiwyd graff bar er mwyn dadansoddi data cwestiwn 3 yr holiadur, gwelir yn atodiad 7. Roedd y data yn dangos bod mwyafrif o athrawon yn fy ysgol ymchwil yn defnyddio cwestiynu trwy gydol gwersi. Cytuna Cambridge assessment (dim dyddiad) mae dyma’r ffordd orau gan ddweud trwy gwestiynu plant trwy gydol y wers mae’n caniatau i blant i dderbyn adborth unrhyw adeg yn ystod y wers. Cafwyd graff bar arall i greu wrth ddadansoddi data cwestiwn 4 yr holiadur, gwelir yn atodiad 4. Roedd y data yma yn dangos bod mwyafrif o’r cyfranogwyr yn cytuno bod hi’n bwysig defnyddio cwestiynu mewn gwersi. Mae hyn yn cyd-fynd gyda beth mae Sherringnton (2020) yn gweud am gwestiynu.Er roedd canlyniadau’r cwestiynau yma yn ddisgwyliedig cefais syndod wrth ddadansoddi data cwestiwn 11 yr holiadur sef “sut mae disgyblion yn ymateb i gwestiynau caeedig ac agored?” gan roedd y data yn dangos bod y disgyblion yn ymateb i gwestiynau caeedig yn well na rhai agored, gwelir yn atodiad 4. Roedd hyn yn syndod gan fod llenyddiaeth Mosaic (2019)  yn dangos bod mwyafrif o blant yn ymateb i gwestiynau agored yn well na rhai caedig gan nid oes gan gwestiynau agored atebion cywir nac anghywir ac felly nid yw plant yn ofni eu hateb ac mae hefyd yn darparu cyfle i blant i fynegi eu hunain trwy eiriau.
Er bod data meintiol yn ffocysu ar ffeithiau mae gwenid yn perthyn i’r data gan nid oes gan y data dyfnder gan nid yw’r cyfranogwyr yn cael cyfle i egluro pam maent wedi dewis yr atebion yma (NFER, 2013). Dyna pam dewisais gynnwys ychydig o gwestiynau ble roedd angen i’r cyfranogwyr mynd mewn i fanylder o fewn yr holiadur, roedd hyn yn sicrhau fy mod hefyd yn cael y cyfle i gasglu data ansoddol. Dywed Flick (2018) bod cryfderau mawr yn datblygu wrth ddefnyddio data ansoddol megis mae’n caniatau i ymchwilwyr i adnabod y “pam” ar “sut” mewn data. Er mwyn dadansoddi’r data ansoddol o fewn yr holiadur ar cyfweliad roedd angen i mi godio’r data. Dywed Coe,Waring, Hedges, Ashley (2021) bod hi’n hanfodol i godio data ansoddol gan fod codio yn caniatau i ymchwilwyr i adfer a chasglu data yn gyflym iawn mae hefyd yn golygu na fydd gwybodaeth di angen yn cael i gynnwys wrth drafod y data. Wrth godio’r data yn yr holiadur a thrawsgrifiad y cyfweliad defnyddiais tair thema sef cryfderau, gwendidau a strategaethau, gwelwyd yn atodiad 4 a 7. Roedd cryfderau’r strategaeth cwestiynu yn yr holiadur ar cyfweliad yn debyg iawn. Gyda chyfranogwr E yng nghwestiwn 1 y cyfweliad pâr yn gweud bod cwestiynu yn “helpu fi cofio”. Gwelir tebygrwydd yn data’r holiaduron o fewn atodiad 7 gyda cgyfranogwr D yng nghwestiwn 12 yn cyfaddau bod defnyddio cwestiynu yn y dosbarth yn crynhoi gwybodaeth i’r disgyblion. Cytuna’r seicolegydd Vygotsky bod hyn yn holl bwysig gan fod angen crynhoi gwybodaeth a’u cyflwyno mewn camau i blentyn er mwyn sgaffaldio’r dysgu er mwyn sicrhau dealltwriaeth a chynnydd (Gray, Macblain, 2015). Roedd gwendidau’r strategaeth cwestiynu yn debyg iawn yn y cyfweliad ar holiadur gyda’r cyfranogwyr yn cytuno mae un o’r gwendidau mwyaf oedd bod yr un disgyblion yn dueddol o ateb y cwestiynau trwy’r amser gwelir yn atodiad 4 a 7. Doedd hyn ddim yn syndod gan fod llenyddiaeth Aubrey a Alison(2022) yn cytuno bod hyn yn wendid mawr wrth ddefnyddio cwestiynu ar lawr y dosbarth. Serch hyn yng nghwestiwn 7 yr holiadur cytuna pob cyfranogwyr bod modd goresgyn y gwendid yma trwy ddefnyddio ystod o strategaethau gwahanol megis olwyn enwau, polisi dim dwylo i fyny a ffyn loli-pop. Cytuna Smith (2021) bod defnyddio’r strategaethau yn hanfodol ac yn gryfder gan fod y strategaethau yma yn sicrhau nad yw disgyblion yn colli canolbwyntiad yn ystod gwersi gan nid ydynt yn gwybod pwy fydd yn gorfod ateb y cwestiynau. Serch hyn wrth ddadansoddi data’r cyfweliad nid oedd llawer o’r disgyblion yn hoffi pam oedd yr athro yn gofyn cwestiynau ar hap gan roedd nifer ohonynt yn ofni cael y cwestiwn yn anghywir, gwelir yng nghwestiwn 5,atodiad 4. Cytuna Coe, Aloisi, Higgins a Major (2014) bod hyn yn gallu bod yn broblem gan wrth i ddisgyblion prin eu hyder cael cwestiynau yn anghywir o flaen eu cyd ddisgyblion mi all ddinistrio eu hunan hyder yn gyfan gwbl.
Felly i grynhoi’r adran yma mae’n amlwg bod y data ansoddol a meintiol yn dangos bod y cyfranogwyr yn cytuno bod y strategaeth o gwestiynu yn gallu helpu datblygiad. Serch hyn mae’r data hefyd yn dangos bod gwendidau amlwg yn perthyn i’r strategaeth.
Casgliad:
Bwriedir crynhoi y canlyniadau a gafwyd o’r adolygiad llenyddiaeth a’r ymchwil  er mwyn llunio fy nghasgliadau. Nod y gwaith ymchwil oedd i geisio darganfod beth oedd barn staff a dysgwyr o’r strategaeth Aagd o gwestiynu. Er nid wyf yn gallu llunio barn ar gyfer Cymru gyfan mae’r astudiaeth hon wedi dangos bod nifer o gryfderau yn perthyn i’r strategaeth o gwestiynu yn fy ysgol ymchwil megis mae’n galluogi datblygiad , gwirio dealltwriaeth ac mae’n gallu adeiladu hunan hyder. Mae cwestiynu yn caniatau i ddysgwyr i ryngweithio gyda’r athro ac mae ganddynt ran flaenllaw yn addysg eu hun ac mae hyn yn gallu helpu datblygiad ymhellach “tell me and ill forget, show me and I may remember, involve me and I’ll understand” (Gadsby, 2011, tud 111). Serch hyn wrth ymchwilio i mewn i’r maes a dadansoddi’r data mae’n amlwg bod gwendid mawr hefyd sef bod yr un disgyblion yn ateb y cwestiynau yn gyson ond mae’r data yn dangos bod modd goresgyn y gwendid yma trwy ddefnyddio ystod o strategaethau gwahanol. Mae canfyddiadau’r ymchwil yma yn sicr yn mynd i newid fy arfer proffesiynol, rwyf nawr yn deall pwysigrwydd Aagd a sut mae modd i strategaethau gwahanol megis cwestiynu cael effaith bositif ar  blant gan eu hysgogi i wneud cynnydd (Canllawiau Cwricwlwm Cymru, 2020).Mae’r astudiaeth hefyd wedi uwcholeuo brif wendidau cwestiynu, unwaith eto mae hyn yn sicr wedi gwella fy arfer proffesiynol gan rwyf nawr yn gwybod pa wendidau i fod yn wyliadwrus am. Ar ddechrau’r astudiaeth fe wnes i wneud rhagdybiaeth am ganlyniadau’r astudiaeth sef pob cyfranogwyr yn cytuno bod cwestiynu yn gallu cael ei ddefnyddio i fesur cynnydd ac hyrwyddo datblygiad. Wrth ddadansoddi’r data credaf fod fy rhagdybiaeth i yn gywir. Wrth gynnal yr astudiaeth yma rwyf wedi llwyddo cyflawni rhai o’r safonau SAC megis darllen ehangach a chanfyddiadau ymchwil a galluogi gwelliannau, unwaith eto mae hyn yn gwella fy arfer proffesiynol er mwyn sicrhau fy mod yn cyflawni nod Cwricwlwm Cymru sef i greu dinasyddion uchelgeisiol, mentrus, gwybodus ac iach (Llywodraeth Cymru, 2022).

